Bejaarde man met AK47 betrapArgieffoto. ŉ Man is in KwaZulu-Natal in hegtenis geneem nadat ŉ AK47 en ammunisie in sy besit gevind is. Volgens die polisie is die man bejaard. Die polisie het Dinsdag in ŉ verklaring gesê beamptes van Pietermartizburg se openbare orde-eenheid het Maandagaand klopjagte in Msinga uitgevoer in ŉ poging om die verspreiding van onwettige vuurwapens in die provinsie hok te slaan. “Beamptes het omstreeks 23:30 by die verdagte se huis ingestorm en op die vuurwapen en ammunisie afgekom,” het die polisie gesê. Hy is in hegtenis geneem op aanklag van die onwettige besit van ŉ vuurwapen en ammunisie en moet binnekort in die Msinga-landdroshof verskyn.